Shugaban rundunar 'yan sanda na neman ya halaka ni - Saraki ▷ Legit.ng
Shugaban rundunar 'yan sanda na neman ya halaka ni - Saraki
8 days ago 2515 views by Aminu Ibrahim
- Shugaban majalisar dattawa, Bukola Saraki ya yi ikirarin cewa Sufeta Janar na 'yan sanda, Ibrahim Idris yana son ya kashe shi
- Shugaban majalisar ya ce 'yan sandan sun dade suna yunkurin jefa rayuwarsa cikin hatsari
- Saraki ya yi kira da hukumomin kasashen waje su kama Idris idan wani abu ya same shi ko iyalansa
A yau, Juma'a 11 ga watan Janairu ne shugaban majalisar dattawar Najeriya, Bukola Saraki ya koka cewa shugaban rundunar 'yan sandan Najeriya, Ibrahim Idris yana barazana ga rayuwarsa kamar yadda Daily Trust ta wallafa.
Legit.ng ta gano cewar, Saraki wadda shine direktan yakin neman zaben dan takarar shugabancin kasa na jam'iyyar PDP a zaben 2019 ya yi kira ga hukumomin kasashen waje su damke Idris idan wani abu ya faru dashi ko iyalansa.
Ya ce, "IGP ya yi amfani da dabaru daban-daban domin ya kama shi da laifi, da farko ya kama wasu 'yan kungiyar asiri kuma ya tilasta musu cewa suna yi masa aiki ne.
"Daga bisani, ya yi amfani da fashin bankin Offa inda ya yi kokarin jefa suna na a ciki. A yunkurinsa na tilastawa wanda ake zargi da fashin ya ambaci suna na ya mutu a hannunsu. Bai yi nasara ba ma a nan. Wanne ya san abinda ya ke shiryawa kuma?
Shugaban majalisar ya ce, "Ya kamata su sanar da duniya yanzu da zamu fara kamfen daga mazaba zuwa mazaba kamar yadda muka saba yi idan lokacin zabe ya karato.
"Babu wanda ya san irin umurninda Mr Idris ya bawa 'yan sandan jihohi.
"Saboda haka, duniya ta damke Sufeta Janar na 'yan sanda idan wani abu ya faru da iyalai na ko ni kai na."
Hausa NewsJam'iyyar Peoples Democratic PartySiyasar NajeriyaLabarin Sojojin Najeriya
Npower registration Ankara short gown Davido net worth BVN code MTN beta talk
Dino Melaye ya ki shiga asibtin DSS, ya kwanta a kasa